**TEHNIČKA KULTURA**

**6. i 7. r**

Cijeli ovaj tjedan smo rekli posvetiti Danu planeta Zemlje.

Vaš današnji zadatak je biti kreativni.

Znamo da su šume jako važne za čisti okoliš jer drveća proizvode kisik kojeg dišemo. Ako zagađujemo i siječemo drveće u šumu, zagađujemo i zrak.

Vaš današnji zadatak jest izraditi stablo od papira, kartona i još nekih materijala.

Evo objašnjenja aktivnosti:

Već smo govorili o reciklaži i kako stari materijal možemo upotrijebiti kako bismo izradili nešto novo.

Da se može reciklirati, dokazat ćete sada i sami tako što ćete od otpada načiniti nešto novo i kreativno.

Za vaše stablo trebat će vam:

* kartonska tuba (rola), najbolje od kuhinjskog papira (ubrusa), a može i od toalet papira
* novine, magazini, reklamni leci ili bilo koji drugi papir
* plastična čašica od jogurta
* nekoliko kamenčića
* ljepilo
* škare

Stvaranje stabla od papira:

1. Pogledajte u svome dvorištu kako izgleda neko stablo i ako ih imate više, odaberite sebi najljepše.
2. Izrežite papir od novina i časopisa koji će predstavljati grane i lišće.
3. Zalijepite grane od papira na kartonsku tubu ljepilom i stavite sa strane da se osuši.
4. “Posadite” drvo u plastičnu čašu i zatrpajte ga kamenčićima.
5. Izvadite boje koje imate kod kuće (flomastere, drvene bojice ili ako imate mogu to biti vodene boje ili tempere) i obojajte drvo.

Naravno, osim grana i lišća na svoja stabla možete dodati i cvjetove ili plodove, također od papira.

Kada se vratimo u školu i skupimo vaše radove napravit ćemo svoju šumu od recikliranog materijala.